
**ΟΚΤΩΒΡΙΟΣ 12!!**

**ΘΕΟΣΕΒΙΟΥ ΟΣΙΟΥ ΑΡΣΙΝΟΪΤΟΥ ΚΑΙ ΤΗΣ ΣΥΜΒΙΑΣ ΑΥΤΟΥ**

**ΑΚΟΛΟΥΘΙΑ**

**(Χ. Μπούσιας)**



**ΜΙΚΡΟΣ ΕΣΠΕΡΙΝΟΣ**

Μετά τον Προοιμιακόν, εις το· Κύριε εκέκραξα, ιστώμεν στίχους δ , και ψάλλομεν τα εξής Προσόμοια.

**Ήχος α . Των ουρανίων ταγμάτων.**

Της Αρσινόης τον γόνον, Μελάνδρας βλάστημα, της νήσου Κύπρου κλέος, και διάκοσμον θείον, Χριστού της Εκκλησίας πανευλαβώς, Θεοσέβιον Όσιον, και την Συμβίαν τιμήσωμεν την αυτού, μελωδήμασιν ευσχήμοσι.

Αμνών ποιμένα τον θείον, τον εν νεότητι, αυτού οδούς Οσίων, πολιών ολοθύμως, βαδίσαντα και πίστει του Ιησού, του σεπτού Αρχιποίμενος, ακολουθήσαντα τρίβοις της αρετής, Θεοσέβιον τιμήσωμεν.

Την τύποις θείαν Συμβίαν, του ουρανόφρονος, σεμνού Θεοσεβίου, και ουσία την νύμφην, την άσπιλον του Κτίστου και Πλαστουργού, παρθενίας ως έκτυπον, εγκωμιάσωμεν πάντες χρεωστικώς, μελιχραίς ωδαίς και άσμασι.

Της ακραιφνούς πολιτείας, ευχής και νήψεως, τον εραστήν εκθύμως, Θεοσέβιον πάντες, ως πρόβολον αγνείας και αληθούς, ευσεβείας τιμήσωμεν, αναβοώντες· πρεσβείας σου και ημών, πάντων άγνισον τα σώματα.

**Δόξα. Ήχος β .**

Της εγκρατείας και σκληραγωγίας πόνοις υποπιάζων το σώμα, τον σον νουν ανέτεινας προς Κύριον Θεοσέβιε Όσιε, αμιλλώμενος γαρ τη αρετή τη εκλεκτή σου Συμβία, ίσων αυτή επάθλων έτυχες, καταπατήσας του εχθίστου την έπαρσιν. Αυτού και ημάς της απάτης εκλύτρωσαι, τους εκτελούντας την μνήμην σου, πρεσβείαις σου προς Κύριον.

**Και νυν. Θεοτοκίον.**

Την πάσαν ελπίδα μου εις Σε ανατίθημι, Μήτερ του Θεού, φύλαξόν

με υπό την σκέπην Σου.

**Εις τον Στίχον. Ήχος β . Οίκος του Εφραθά.**

Χαίροις ο τον Θεόν, σεβόμενος και πάντα, Αυτού καλώς τηρήσας, εντάλματα Μελάνδρας, κοσμήτορ Θεοσέβιε.

**Στ.:** Τίμιος εναντίον Κυρίου ο θάνατος του Οσίου Αυτού.

Πόνων σου ιερών, κονίστραν Αρσινόην, την σην πατρίδα δείξας, την άνω Θεοσέβιε.

**Στ.:** Μακάριος ανήρ ο φοβούμενος τον Κύριον.

Κλέος εγκρατευτών, ακμής εν ηλικία, επράυνας τα πάθη, σου νεαρού σαρκίου, ασκήσει Θεοσέβιε.

**Δόξα. Τριαδικόν.**

Δέδωκας δαψιλώς, ισχύν Θεοσεβίω, οφρύν πατήσαι πλάνου, Τριας υπεραγία, Θεότης τρισυπόστατε.

**Και νυν. Θεοτοκίον.**

Δέσποινα Μαριάμ, πανσέπτων ομοζύγων, ενδόξου ξυνωρίδος, ευχαίς τοις Σε υμνούσι, πανευλαβώς βοήθησον.

**Νυν απολύεις. Τρισάγιον.**

**Απολυτίκιον. Ήχος πλ. α . Τον Συνάναρχον Λόγον.**

Νηστευτήν ελεήμονα και φιλάρετον, αμνών ποιμένα οφθέντα, εν ηλικίας ακμή, θεομύριστον αγνότητος λευκάνθεμον, Αρσινοΐτην τον σεμνόν, Θεοσέβιον πιστοί, τιμήσωμεν κατά χρέος, και γαρ πρεσβεύει Κυρίω, ελεηθήναι τας ψυχάς ημών.

**Δόξα. Όμοιον.**

Ταπεινώσεως πύργον αγνείας μέλαθρον, και παρθενίας εν γάμω, δια Νυμφίον Χριστόν, εκμαγείον ανυμνήσωμεν κραυγάζοντες· η συν συμβίω σου σεπτώ, εκουσίως αληθώς, τηρήσασα παρθενίαν, τους λογισμούς τους ατάκτους, ημών εξάγνισον πρεσβείαις σου.

**Και νυν. Θεοτοκίον.**

Χαίρε πύλη Κυρίου η αδιόδευτος, χαίρε τείχος και σκέπη των προστρεχόντων εις σε, χαίρε αχείμαστε λιμήν και Απειρόγαμε, η τεκούσα εν σαρκί τον Ποιητήν σου και Θεόν, πρεσβεύουσα μη ελλείπης, υπέρ των ανυμνούντων, και προσκυνούντων τον Τόκον σου.

**Απόλυσις**

**ΜΕΓΑΣ ΕΣΠΕΡΙΝΟΣ**

Μετά τον Προοιμιακόν, το· Μακάριος ανήρ. Εις δε το· Κύριε εκέκραξα, ιστώμεν στίχους στ , και ψάλλομεν τα εξής Προσόμοια.

**Ήχος δ . Ως γενναίον εν Μάρτυσι.**

Θεαυγή Θεοσέβιον, τον ισάγγελον άνθρωπον, τον εν Αρσινόη ευαρεστήσαντα, ασκητικοίς κατορθώμασι, νηστεία δεήσεσιν, εγκρατεία σαρκική, χαμευνία και δάκρυσι, τον Παντάνακτα, Ιησούν Θεοσέβιον εκθύμως, μελωδήσωμεν οι δήμοι, επιποθούντων την θέωσιν.

Το περίλαμπρον καύχημα, Αρσινόης τιμήσωμεν, θείον Θεοσέβιον ως κοσμήτορα, διαγωγής ενθεώτατον, αμέμπτου και σέμνωμα, εγκρατείας και ευχής, ανακράζοντες· Όσιε, συν Συμβία σου, τη σεμνή μη ελλίπης ειρηνεύων, σους ικέτας και ευχαίς σου, ομονοείν τους υμνούντάς σε.

Εν ακμή της νεότητος, συν τη θεία Συμβία σου, δρόμω εγκρατείας κατηκολούθησας, και καθ’ εκάστην τηκόμενος, κλεινέ Θεοσέβιε, ως κηρίον αληθώς, νυχθημέροις ασκήσεσι, στέφος είληφας, ουρανόθεν χρυσόπλοκον αφθάρτου, χαρμονής εν δόμοις δόξης, και αϊδίου τερπνότητος.

Εγκρατεία εκάθηρας, την ψυχήν Θεοσέβιε, και σταυρόν αράμενος επωμάδιον, κατηκολούθησας βήμασι, Χριστού συν Συμβία σου, γέρας Αρσινοϊτών, και προσκαίρου βιώσεως, ως ασώματος, την οδόν διοδεύσας κατ’ αξίαν, κληρονόμος ανεδείχθης, της υπέρ νουν ωραιότητος.

Ως φωστήρα υπέρφωτον, τον φωτίζοντα πέρατα, εναρέτου βίου σου φρυκτωρήμασι, και αστραπαίς εγκρατείας σου, νυν πάντες τιμώμέν σε, και λαμπρώς σην ιεράν, εκτελούμεν πανήγυριν, Θεοσέβιε, ο ακμήν παριδών της ηλικίας, και ασκήσας εν τη Κύπρω, ως πολιός γέρων Όσιε.

Αρετήν Θεοσέβιε, επιμόνως ενήσκησας, σύμμαχον προς θέωσιν έχων Όσιε, την θεοφόρον Συμβίαν σου, μεθ’ ης νυν εν δώμασι, συγχορεύεις ουρανών, και Χριστόν τον Θεάνθρωπον, και Παντάνακτα, δυσωπείς υπέρ πάντων εκτελούντων, την υπέρφωτόν σου μνήμην, την ετησίαν εν άσμασι.

**Δόξα. Ήχος πλ. β .**

Αρνησάμενος τα τερπνά και ηδέα της νεότητος, και υπέρ την αγάπην της Συμβίας σου αγαπήσας τον Κύριον, αμέμπτως Αυτώ ηκολούθησας ασκητική πολιτεία, ποιμήν αλόγων προβάτων θειότατε Θεοσέβιε. Συ γαρ έξω κόσμου και σαρκός γενόμενος, οίάπερ άγγελος επολιτεύσω, και τύπος γέγονας νοός και σώματος καθαρότητος. Διο νυν τας αμοιβάς των πόνων σου δρεπόμενος, μη διαλίπης συν τη Συμβία σου Χριστώ πρεσβεύων, υπέρ των πίστει και πόθω τελούντων, την αγίαν μνήμην σου.

**Και νυν. Θεοτοκίον**

Τις μη μακαρίσει σε, Παναγία Παρθένε; τις μη ανυμνήσει σου τον αλόχευτον τόκον; ο γαρ αχρόνως εκ Πατρός εκλάμψας Υιός μονογενής, ο αυτός εκ σου της Αγνής προήλθεν, αφράστως σαρκωθείς, φύσει Θεός υπάρχων, και φύσει γενόμενος άνθρωπος δι' ημάς, ουκ εις δυάδα προσώπων τεμνόμενος, αλλ' εν δυάδι φύσεων, ασυγχύτως γνωριζόμενος. Αυτόν ικέτευε, σεμνή Παμμακάριστε, ελεηθήναι τας ψυχάς ημών.

**Είσοδος. Φως ιλαρόν. Προκείμενον της ημέρας. Αναγνώσματα.**

**Παροιμιών το Ανάγνωσμα (Κεφ. η , 1-11).**

Υιέ, συ την σοφίαν κηρύξεις, ίνα φρόνησίς σοι υπακούση· επί γαρ των υψηλών άκρων εστίν, ανά μέσον δε των τρίβων έστηκε. Παρά γαρ πύλαις δυναστών παρεδρεύει, εν δε εισόδοις υμνείται. Υμάς, ω άνθρωποι, παρακαλώ και προΐεμαι εμήν φωνήν υιοίς ανθρώπων. Νοήσατε άκακοι πανουργίαν, οι απαίδευτοι ένθεσθε καρδίαν. Εισακούσατέ μου, σεμνά γαρ ερώ, και ανοίσω από χειλέων ορθά, ότι αλήθειαν μελετήσει ο φάρυγξ μου, εβδελυγμένα δε εναντίον εμού χείλη ψευδή. Μετά δικαιοσύνης πάντα τα ρήματα του στόματός σου, ουδέν εν αυτώ σκολιόν ουδέ στραγγαλιώδες· πάντα ενώπια τοις συνιούσι και ορθά τοις ευρίσκουσι γνώσιν. Λάβετε παιδείαν και μη αργύριον και γνώσιν υπέρ χρυσίον δεδοκιμασμένον. Κρείσσων γαρ σοφία λίθων πολυτελών, παν δε τίμιον ουκ άξιον αυτής εστιν.

**Σοφίας Σολομώντος το Ανάγνωσμα (κεφ. α , 1-10)**

Αγαπήσατε δικαιοσύνη οι κρίνοντες την γην, φρονήσατε περί του Κυρίου εν αγαθότητι και εν απλότητι καρδίας ζητήσατε αυτόν, ότι ευρίσκεται τοις μη πειράζουσιν αυτόν, εμφανίζεται δε τοις μη απιστούσιν αυτώ. Σκολιοί γαρ λογισμοί χωρίζουσιν από Θεού, δοκιμαζομένη τε η δύναμη ελέγχει άφρονας. Ότι εις κακότεχνον ψυχήν ουκ εισελεύσεται σοφία, ουδέ κατοικήσει εν σώματα καταχρέω αμαρτίας, άγιον γαρ πνεύμα παιδείας φεύξεται δόλον και επαναστήσεται, από λογισμών ασυνέτων και ελεγχθήσεται επελθούσης αδικίας. Φιλάνθρωπον γαρ πνεύμα σοφίας και ουκ αθωώσει βλάσφημον από χειλέων αυτού, ότι των νεφρών αυτού Μάρτυς ο Θεός και της καρδίας αυτού επίσκοπος αληθής, ότι πνεύμα Κυρίου πεπλήρωκε την οικουμένην και το συνέχον τα πάντα γνώσιν έχει φωνής. Δια τούτο φθεγγόμενος άδικα ουδείς

μη παροδεύση αυτόν ελέγχουσα η δίκη. Εν γαρ διαβουλίοις ασεβούς εξέτασις έσται, λόγων δε αυτού ακοή προς Κύριον ήξει εις έλεγχον ανομημάτων αυτού, ότι ους ζηλώσεως ακροάται τα πάντα και θρους γογγυσμών ουκ αποκρύπτεται.

**Σοφίας Σολομώντος το Ανάγνωσμα (Κεφ. Δ . 7-15).**

Δίκαιος εάν φθάση τελευτήσαι, εν αναπαύσει έσται. Γήρας γαρ τίμιον, ου το πολυχρόνιον, ουδέ αριθμώ ετών μεμέτρηται. Πολιά δε εστι φρόνησις ανθρώποις· και ηλικία γήρως, βίος ακηλίδωτος. Ευάρεστος Θεώ γενόμενος ηγαπήθη, και ζων μεταξύ αμαρτωλών μετετέθη. Ηρπάγη, μη κακία αλλάξη σύνεσιν αυτού, η δόλος απατήση ψυχήν αυτού. Βασκανία γαρ φαυλότητος αμαυροί τα καλά, και ρεμβασμός επιθυμίας μεταλλεύει νουν άκακον. Τελειωθείς εν ολίγω, επλήρωσε χρόνους μακρούς· αρεστή

γαρ ην Κυρίω η ψυχή αυτού· δια τούτο έσπευσεν εκ μέσου πονηρίας. Οι δε λαοί ιδόντες, και μη νοήσαντες, μηδέ θέντες επί διανοία το τοιούτον, ότι χάρις και έλεος εν τοις οσίοις αυτού, και επισκοπή εν τοις εκλεκτοίς αυτού.

**Λιτή. Ήχος α .**

Ασκητικώς αγωνιζόμενος εν Αρσινόη, τας νάπας αυτής και τους λειμώντας ηγίασας, τοις ποιμενικοίς σου ιδρώσι και τοις δάκρυσι Θεοσέβιε Όσιε. Συ γαρ θείαις αναβάσεσι Θεώ αναγόμενος, τους δερμαρτίνους χιτώνας απεξεδύσω, και ενεδύσω στολήν παρθενικήν εις αιώνας διαμένουσαν άφθαρτον. Και νυν Χριστώ παριστάμενος, και συν τη Συμβία σου Αγγέλοις συνευφραινόμενος, μη παύση πρεσβεύων υπέρ των τιμώντων, την αεισέβαστον μνήμην σου.

**Ήχος β .**

Αγωνιζόμενος εν εγκρατεία και προσευχή νυχθημέρω, την σάρκα ενέκρωσας ποιμήν Αρσινόης θειότατε Θεοσέβιε. Και την ψυχήν ζωώσας αναβάσεσι θείαις, μετά μέθεξιν εθεώθης πρότυπον αρετής γενόμενος. Διο την σην πανέορτον μνήμην επιτελούντες, σε μεγαλύνομεν μελωδίαις μελιρρύτοις, και Χριστόν δοξάζομεν τον ενισχύσαντά σε, προς αρετής απόκτησιν και μετοχήν της αϊδίου μακαριότητος.

**Ήχος γ .**

Τον κοινή μετά της αυτού Οσίας Συμβίας συναινέσει, ασκητικόν οδεύσαντα στάδιον, και πολιάν επιδείξαντα φρόνησι εν νεαρά ηλικία, Θεοσέβιον τον εγκρατευτήν εγκωμιάσωμεν κράζοντες· ο ισαγγέλως εν Αρσινόη πολιτεύσαμενος, και παριδών πάσαν ένυλον σχέσιν δια Χριστού αγάπησιν, αξίους ημάς ποίησον ευχαίς σου, της συν σοι εν ουρανοίς αγαλλιάσεως.

**Ήχος δ .**

Την πτωχείαν του Ιησού ευσεβώς επιποθήσας, και την νέκρωσιν Αυτού ενδυσάμενος, ως πάροικος εν τη ση πατρίδι επολιτεύσω, της σαρκός μηδόλως πρόνοιαν ποιούμενος, και προορώμενος των εν ουρανοίς αγαθών την θέαν, των ητοιμασμένων τοις Χριστόν αγαπώσι Θεοσέβιε Όσιε, επιδείξας ουν πάσι συν τη ση Συμβία, τον κεκρυμμένον εν σοι πλούτον της πνευματικής αγάπης, απήλθες τω Παμβασιλεί αιωνίως συνείναι, και πρεσβεύειν

απαύστως υπέρ των ψυχών ημών.

**Δόξα. Ο αυτός.**

Το ιερόν ζεύγος των θεοφόρων Οσίων, Θεοσέβιον και την αυτού Συμβίαν, ως συζύγων πρότυπα και παρθενίας αρχέτυπα, των ευσεβούντων τα συστήματα ύμνοις και ωδαίς ευφημήσωμεν. Καταλιπόντες ουν ημίν φήμην ισουρανίου ξυνωρίδος, την τα άνω φρονούσαν και ζητούσαν, και παιδεύουσαν ημάς οικείω παραδείγματι, ουρανοπολίται γεγόνασι, και πρεσβευταί ημών θερμότατοι προς Κύριον.

**Και νυν. Θεοτοκίον.**

Εκ παντοίων κινδύνων τους δούλους Σου φύλαττε ευλογημένη Θεοτόκε, ίνα Σε δοξάζομεν, την ελπίδα των ψυχών ημών.

**Εις τον στίχον. Ήχος πλ. α . Χαίροις ασκητικών.**

Χαίροις, ο των ποιμένων φωστήρ, ο θεοφόρος και απλούς και φιλόσιος, κοσμήτωρ της Αρσινόης, Μελάνδρας θείος βλαστός, και της Εκκλησίας, φέγγος άδυτον, σεπτέ Θεοσέβιε, ο απαύστως ευχόμενος, και καταστήσας, εαυτόν οικητήριον, θείου Πνεύματος, και σεπτόν εργαστήριον, σκληραγωγίας νήψεως, και ήθους πανσέβαστε, όθεν της σης εγκρατείας, τα ιερά κατορθώματα, εκθύμως υμνούντες, σας αιτούμεθα πρεσβείας,

προς βίον κρείττονα.

**Στ.:** Τίμιος εναντίον Κυρίου ο θάνατος του Οσίου Αυτού.

Χαίροις, η των Οσίων δυάς, της εγκρατείας θησαυρέ Θεοσέβιε, και θεία αυτού Συμβία, η συναινέσει κοινή, βίον αρνηθείσα, τρυφηλότητος, και γάμου τερπνότητος, ας ηυλόγησε Κύριος, ίνα τον δρόμον, της αγνείας τον δύσβατον, θεία χάριτι, διανύση πανεύφημε, ζεύγος σεμνόν και τίμιον, αγάπη συνδούμενον, πνευματική τη αρρήκτω, ενούση πάντα χριστώνυμον, Χριστόν εκδυσώπει, ταις ψυχαίς ημών δοθήναι, το μέγα έλεος.

**Στ.:** Μακάριος ανήρ ο φοβούμενος τον Κύριον.

Μνήμην την σην τελούμεν λαμπρώς, Αρσινοΐτα Θεοσέβιε Όσιε, ασκήσει συντονωτάτη, και εγκρατεία πολλή, βίωσιν εν Κύπρω, τον ανύσαντα, σαφώς ως ισάγγελος, αρετών θείον σκήνωμα, της απαθείας, θεοκίνητον όργανον, και πολύφορον, δένδρον χάριτος Πνεύματος, Όπερ καρόν εξήνεγκεν, αλήκτου τερπνότητος, προς γλυκασμόν των ζητούντων, Αυτού Εδέμ εν σκηνώμασι, σοφέ απολαύσαι, και Αγγέλων συγχορεύσαι, σεπτοίς συντάγμασι.

**Δόξα. Ήχος πλ. δ .**

Δεύτε πιστοί ζηλωταί των κατορθωμάτων, προς ολοκλήρωσιν και θέωσιν Θεοσεβίου του Οσίου, χαρμονικώς αυτόν υμνωδίαις καταστέψωμεν. Ούτος γαρ παρθένος ων τοις λογισμοίς και τω σώματι, τον γάμον συναινέσει της αυτού Συμβίας, εις πνευματικόν ανεβίβασε μυστήριον, σάρκα και φρόνησιν μίαν μετ’ αυτής έχων, την σάρκα Χριστού, ης μέλη εσμέν οι κοινωνούντες, Αυτού του σώματος και του αίματος, και νυν το του προσώπου Αυτού κάλλος ούτος θεώμενος, αδιαλείπτως πρεσβεύει τους λογισμούς ημών αγνίσαι, και χαράς αξιώσαι των καθαρών την καρδίαν της υπέρ έννοιαν.

**Και νυν. Θεοτοκίον.**

Ανύμφευτε Παρθένε, η τον Θεόν αφράστως συλλαβούσα σαρκί, Μήτηρ Θεού του υψίστου, σων οικετών παρακλήσεις δέχου Πανάμωμε, η πάσι χορηγούσα καθαρισμόν των πταισμάτων, νυν τας ημών ικεσίας προσδεχομένη,

δυσώπει σωθήναι πάντας ημάς.

**Νυν απολύεις. Τρισάγιον.**

**Απολυτίκιον. Ήχος πλ. α . Τον Συνάναρχον Λόγον.**

Νηστευτήν ελεήμονα και φιλάρετον, αμνών ποιμένα οφθέντα, εν ηλικίας ακμή, θεομύριστον αγνότητος λευκάνθεμον, Αρσινοΐτην τον σεμνόν, Θεοσέβιον πιστοί, τιμήσωμεν κατά χρέος, και γαρ πρεσβεύει Κυρίω, ελεηθήναι τας ψυχάς ημών.

**Δόξα. Όμοιον.**

Ταπεινώσεως πύργον αγνείας μέλαθρον, και παρθενίας εν γάμω, δια Νυμφίον Χριστόν, εκμαγείον ανυμνήσωμεν κραυγάζοντες· η συν συμβίω σου σεπτώ, εκουσίως αληθώς, τηρήσασα παρθενίαν, τους λογισμούς τους ατάκτους, ημών εξάγνισον πρεσβείαις σου.

**Και νυν. Θεοτοκίον**.

Χαίρε πύλη Κυρίου η αδιόδευτος, χαίρε τείχος και σκέπη των προστρεχόντων εις σε, χαίρε αχείμαστε λιμήν και Απειρόγαμε, η τεκούσα εν σαρκί τον Ποιητήν σου και Θεόν, πρεσβεύουσα μη ελλείπης, υπέρ των ανυμνούντων,

και προσκυνούντων τον Τόκον σου.

**Απόλυσις.**

**ΟΡΘΡΟΣ**

Μετά την α στιχολογίαν, κάθισμα.

**Ήχος α . Τον τάφον Σου Σωτήρ.**

Νεότητος ακμής, μη φεισάμενος Πάτερ, και πάσας τας ορμάς, της σαρκός καταστείλας, συντόνοις ασκήσεσιν, έχων πρόθυμον σύμμαχον, την Συμβίαν σου, ήτις κανών εγκρατείας, ακριβέστατος, ώφθη ετέλεσας βίον,

καλώς Θεοσέβιε.

**Δόξα. Και νυν. Θεοτοκίον.**

Ακένωτος πηγή, θαυμασίων υπάρχεις, Παρθένε αγαθή, και αστείρευτος κρήνη, Σων δούλων ιάσεων, των πιστώς προσφευγόντων Σοι, και εν άσμασι, μεγαλυνόντων Σε πόθω, και τον Τόκον Σου, δοξολογούντων απαύστως, καρδίαις και χείλεσι.

Μετά την β στιχολογίαν, κάθισμα.

**Ήχος δ . Ταχύ προκατάλαβε.**

Μελάνδραν ηγίασας των σων ιδρώτων ροαίς, και πάσιν εφαίδρυνας την Αρσινόην σεπτοίς, ασκήσεως πόνοις σου, όθεν αξιοχρέως, Θεοσέβιε πάντες, μνήμην σου την αγίαν, οι χοροί ευσεβούντων, τελούντες σας

αόκνους ευχάς, απεκδεχόμεθα.

**Δόξα. Και νυν. Θεοτοκίον.**

Θαυμάσια τα Σα ανερμήνευτα πέλει, παρθένος αληθώς πως εκύησας Λόγον, Θεού και παρέμεινας, μετά Τόκον πανάμωμε, απειρόγαμε, παρθένος ως προ του Τόκου, ανακράζοντες· Σε μεγαλύνομεν πόθω, ωδαίς πανευσχήμοσι.

Μετά τον Πολυέλεον, κάθισμα.

**Ήχος γ . Την ωραιότητα.**

Τον διοδεύσαντα, στενήν και δυσβάτον, οδόν ασκήσεως, εν τη νεότητι, αυτού Μελάνδρας τον βλαστόν και καύχημα Αρσινόης, πάνυ Θεοσέβιον, παρθενίας το μάργαρον, και ευχής τον πρόβολον καθηκόντως τιμήσωμεν, βοώντες εκ ψυχής κατανύξει· Χαίρε Οσίων κοσμιότης.

**Δόξα. Και νυν.**

**Θεοτοκίον.**

Την σκοτισθείσάν μου, ψυχήν καταύγασον, φωτί της χάριτος, του θείου Τόκου Σου, αγνή Παρθένε Μαριάμ ελπίς των απηλπισμένων, και αχλύν απέλασον των απείρων πταισμάτων μου, όπως εύρω έλεος εν ημέρα της Κρίσεως, και πόθω ασιγήτως βοώ Σοι· Χαίρε η Κεχαριτωμένη.

**Το α ἀντίφωνον του δ ἤχου**

**Προκείμενον:** Τίμιος εναντίον Κυρίου ο θάνατος του Οσίου Αυτού.

**Στ.:** Μακάριος ανήρ ο φοβούμενος τον Κύριον.

**Ευαγγέλιον Οσιακόν (Λουκά στ , 17-23):** Τω καιρώ εκείνω έστη ο Ιησούς επί τόπου πεδινού... Ζήτει τη Παρασκευή της β ἑβδομάδος.

**Ο Ν ψαλμός.**

**Δόξα:** Ταις των Σων Οσίων...

**Και νυν:** Ταις της Θεοτόκου...

**Ιδιόμελον. Ήχος πλ. β . Στ.:** Ελέησόν με ο Θεός...

Τα των Αγγέλων εν ουρανοίς Τάγματα, συν τοις χοροίς των ασκήσει Θεώ ευαρεστησάντων Οσίων, ευφραίνονται εν πόλω δόξης, επί τη μνήμη των ισαγγέλων πολιτευσαμένων, Θεοσεβίου και της αυτού Συμβίας. Αυτοίς συναγάλλονται και ανθρώπων επί γης σύλλογοι, τιμώντες τους επουρανίους ανθρώπους και ασκητάς της Αρσινόης, ων τας λιτάς

απεκδέχονται προς αρετής τελείωσιν.

**Είτα οι Κανόνες· της Θεοτόκου και των Οσίων, ου η ακροστιχίς: Θεοσέβιον και την αυτού υμνώ Συμβίαν. Χ.**

**Ωδή α . Ήχος δ . Ανοίξω το στόμα μου.**

Θεού φίλον γνήσιον, και παρθενίας τον σύνοικον, Μελάνδρας το βλάστημα, και Αρσινόης σεπτόν, Θεοσέβιον, κοσμήτορα ως εύχος,

πολύτιμον πίστεως, εγκωμιάσωμεν.

Ευτόλμως νεότητος, κάλλος ισχύν και ευπρέπειαν, και γάμου ηδύτητα, δια Χριστόν τον Θεόν, αρνησάμενον, ομού συν τη Συμβία, αυτού Θεοσέβιον, ύμνοις τιμήσωμεν.

Ουράνιε άνθρωπε, ο εκ Μελάνδρας ορμώμενος, και ώσπερ ασώματος, βιώσας του Λυτρωτού, κατηξίωσαι, ιδείν μορφής το κάλλος,

προσώπου το άρρητον, συν τη Συμβία σου.

**Θεοτοκίον.**

Συνέσεως σκήνωμα, και παρθενίας κειμήλιον, αγνή αειπάρθενε, τους Σε υμνούντας πιστώς, και δοξάζοντας, τον άχραντόν Σου Τόκον, χαράς καταξίωσον, της υπέρ έννοιαν.

**Ωδή γ . Τους Σους υμνολόγους.**

Εχθρόν θριαμβεύσας παλαμναίον, ασκήσει συντόνω και ευχή, σαρκίου κατέτηξας, ορέξεις Θεοσέβιε, και παρθενίας πέφηνας,

συν τη Συμβία θησαύρισμα.

Βλαστόν της Μελάνδρας τον ωραίον, τιμήσωμεν ύμνοις μελιχροίς, τον βόσκοντα τα πρόβατα, και ακλινώς ευχόμενον, εν κατανύξει Όσιον,

θεοειδή Θεοσέβιον.

Ιλύν των παθών αποτινάξας, και ρείθροις καθάρας σην ψυχήν, και σώμα Θεοσέβιε, δακρύων και ιδρώτων σου, συν τη κλεινή Συμβία σου,

ώφθης εκσφράγισμα νήψεως.

**Θεοτοκίον.**

Οσίου Θεοσεβίου εύχος, και θείας Συμβίας της αυτού, Θεογεννήτορ έκτυπον, τους εαυτούς τηρήσαντας, αγνούς θερμαίς εντεύξεσιν,

τήρει ημάς εν αγνότητι.

**Κάθισμα. Ήχος δ . Κατεπλάγη Ιωσήφ.**

Τον σεβόμενον Θεού, τας εντολάς από παιδός, Θεοσέβιον λαμπρώς, ανευφημήσωμεν πιστοί, συν τη πανάγνω Συμβία αυτού βοώντες· κλέος ασκητών, θεοτίμητον, ο εν τη ακμή, της ηλικίας σου, καταμαράνας σώματος σκιρτήματα, του χοϊκού σου ικέτευε, Χριστόν τηρήσαι εν παρθενία, τους τιμώντας την μνήμην σου.

**Δόξα. Και νυν. Θεοτοκίον.**

Ακατάφλεκτον πυρί, Βάτον κατείδέ Σε Μωσής, εν Σινά Μήτερ Θεού, όλον Θεότητος το πυρ, εν μήτρα φέρουσα θεία Σου και πανάγνω, και ως αληθώς, ακατάφλεκτος, μείνασα σεμνή, διο τιμώντές Σε, εν κατανύξει ψυχής ανακράζομεν· Θεοκυήτορ υπέραγνε, πυρός με ρύσαι του αιωνίου,

τον πιστώς Σοι προστρέχοντα.

**Ωδή δ . Ο καθήμενος εν δόξη.**

Νόμω βίον σου ρυθμίζων, του Θεού Θεοσέβιε, αρετής εργάτης, ως καλός εγένου υπόδειγμα, των ευσεβώς ζην θελόντων και αρχέτυπον, εν νεότητι, των εκζητούντων την θέωσιν.

Κατ’ εχθρού εν Αρσινόη, του πτερνίζοντος μέροπας, ανδρικώς τρισμάκαρ, όντως ηγωνίσω ου φρύαγμα, το επηρμένον σοις πόνοις κατεπάτησας, Θεοσέβιε, αγνείας πάμφωτον μέλαθρον.

Αρσινόη εγκαυχάται, τοις σπαργάνοις σου Όσιε, και τη ση ασκήσει, δι’ ης κληρονόμος θειότατος, της ουρανών Βασιλείας ώφθης άριστε, Θεοσέβιε, της εγκρατείας διάκοσμε.

**Θεοτοκίον.**

Ικεσίαις Σου ενθέρμοις, προς Υιόν Σου τον πάνσεπτον, Κεχαριτωμένη, άφεσιν τοις δούλοις σου δώρησαι, Θεοσεβίου λιταίς του ουρανόφρονος, και δεήσεσιν, αυτού Συμβίας της σώφρονος.

**Ωδή ε . Εξέστη τα σύμπαντα.**

Τους πόνους γεραίροντες, ους έτλης Θεοσέβιε, δι’ αγάπην του αγωνοθέτου, Χριστού εφέσει, όλη ψυχή σου καλώς, συν τη ση Συμβία ευλαβώς, κράζομεν· υπέραγνον, ζεύγος χαίρε και πάνσεμνον.

Η χάρις του Πνεύματος, του θείου επεσκίασεν, άμφω σε θεόφρον νεανία, συν ση Συμβία, τη εκλεκτή δαψιλώς, και πάντων προσύλων και φθαρτών, υπερόπτας έδειξε, και ταμεία χρηστότητος.

Νεότητος Άγιοι, το κάλλος απηρνήσασθε, και κατεπατήσατε σαρκίου, ορέξεις πάσας, ως πολιοί ασκηταί, συν τη ση Συμβία θαυμαστέ, μάκαρ Θεοσέβιε, Αρσινόης σεμνώματα.

**Θεοτοκίον.**

Αγνείας απαύγασμα, Θεογεννήτορ Δέσποινα, ταις λιταίς Οσίων υπεράγνων, Θεοσεβίου, και της Συμβίας αυτού, ημάς εν αγνεία ακραιφνεί, τήρει τους εκάστοτε, μελωδούντάς Σε άσμασι.

**Ωδή στ . Την θείαν ταύτην.**

Υμνούντες πόθω την μνήμην σου, την πάνσεπτον σοφέ Θεοσέβιε, πιστώς βοώμέν σοι· συν τη Συμβία σου πρέσβευε, τη εκλεκτή Κυρίω,

υπέρ προσφύγων σου.

Τον νουν υψών προς τον Ύψιστον, νυκτί τε και ημέρα ενέκρωσας, σαρκός το φρόνημα, και ώσπερ μέροψ ασώματος, εβίωσας Οσίων, φως Θεοσέβιε.

Οσίων ζεύγος θεόφιλον, οδόν ημίν λαμπράν επιγνώσεως, και του Παντάνακτος, ευαρεστήσεως έδειξας,

Συμβία σου συν θεία, ω Θεοσέβιε.

**Θεοτοκίον.**

Υψίστου Μήτερ Πανάχραντε, αγνείας ευπρεπέστατον σκήνωμα, αγνούς τους δούλους Σου, τήρει αεί Θεοσέβιον, και την αυτού Σμβίαν, τους μακαρίζοντας.

**Κοντάκιον. Ήχος πλ. δ . Τη υπερμάχω.**

Θεόν τους σέβοντας εν ρήμασι και πράξεσι, και παρορώντας την νεότητα ως πρόσκαιρον, Αρσινόης ευφημήσωμεν τους Οσίους, Θεοσέβιον ευχής ως εργαστήριον, και αυτού Συμβίαν στύλον ως αγνότητος, πόθω κράζοντες· Χαίρε ζεύγος θειότατον.

**Ο Οίκος.**

Άγγελοι σαρκοφόροι, Θεοσέβιε μάκαρ, επώφθητε και τούτου Συμβία, οι αγνότητι και προσευχή, ηλικίας όντως εν ακμή δύσβατον, οδόν καλώς ανύσαντες, διο υμίν

βοώμεν πίστει·

Χαίρετε, θρέμματα της Μελάνδρας·

χαίρετε, στέμματα παρθενίας.

Χαίρε, των Οσίων πυρσέ Θεοσέβιε·

χαίρε, των Αγγέλων αυτού σύζυξ σύναυλε.

Χαίρε, άγαλμα σεμνότητος, Θεοσέβιε, λαμπρόν·

χαίρε, σκήνωμα αγνότητος, Σύζυξ τούτου, ιερόν.

Χαίρε, ποιμήν προβάτων, Θεοσέβιε θείος·

χαίρε, λιμήν παρθένων, Σύζυξ τούτου και όρμος.

Χαίρε, κανών ευχής Θεοσέβιε·

χαίρε, λειμών αυτού Σύζυξ πάντερπνε.

Χαίρετε, έρνη της απαθείας·

χαίρετε, ευχή της Εκκλησίας.

Χαίρε, ζεύγος θειότατον.

**Συναξάριον.**

**Τη ΙΒ του αυτού Μηνός, μνήμη του Οσίου Θεοσεβίου και της Συμβίας αυτού, των εν Αρσινόη.**

Σέβας υπάρχεις Οσίων Αρσινόης,

Θεοσέβιε συν θεία σου Συμβία.

Ο Όσιος Θεοσέβιος, ο εγκωμιασθείς υπό του Οσίου Νεοφύτου του Εγκλείστου, κατήγετο εκ της Μελάνδρας της Αρσινόης και ήτο αδελφός κατά σάρκα του Αγίου Αρκαδίου, επισκόπου Αρσινόης. Έγγαμος ων κοινή συνενέσει μετά της Οσίας αυτού Συμβίας εν παρθενία εβίωσαν. Βόσκων ο Θεοσέβιος τα αυτού πρόβατα εν τοις λειμώσι και ταις νάπαις της πατρίδος αυτού αδιαλείπτως προσηύχετο και μη φεισάμενος της νεότητος αυτού, την σάρκα κατέτηκε νυχθημέροις πόνοις και ατρύτοις σκληραγωγίαις.

Ομοίως και η Συμβία αυτού εν αγνεία και παρθενία διάγουσα θεοπρεπώς το ζην εξεμέτρησε. Εκοιμήθησαν αμφότεροι εν ειρήνη.

**Τη αυτή ημέρα, Μνήμη των Αγίων Μαρτύρων· Πρόβου, Ταράχου και Ανδρονίκου.**

Ξιφει Ταραχος, Ανδρόνικος και Πρόβος,

Ήραντο νίκην, γην προβάντες ταράχου.

**Τη αυτή ημέρα, Μνήμη της Αγίας Μάρτυρος Δομνίνης.**

Μελη Δομνίνα και περ εξαρθρουμένη,

Ουκ ην αληθή πίστιν εξαρνουμένη.

**Τη αυτή ημέρα, Μνήμη της Αγίας Παρθενομάρτυρος Αναστασίας.**

Ηγείτο λαιμού την τομήν ασπασίαν,

η καλλίνικος Μάρτυς Αναστασία.

**Τη αυτή ημέρα, οι Άγιοι Εβδομήκοντα Μάρτυρες, ξίφει τελειούνται.**

Τέθνηκεν ανδρών εβδομηκοντάς ξίφει,

θνήσκειν ετοίμων ει δέοι και πολλάκις.

**Τη αυτή ημέρα, Μνήμη του Αγίου Θεοδότου, επισκόπου Εφέσσου.**

Ο Θεόδοτος γήϊνον λιπών θρόνον,

τον λαμπρόν εύρε της άνω δόξης θρόνον.

**Τη αυτή ημέρα, η Αγία Μάρτυς Μαλφεθά, βέλεσι τοξευθείς τελειούται.**

Ου μαλθακόν τι Μαλφεθά βλέπειν έχει,

τόξου κατ’ αυτής ευτόνως τεταμμένου.

**Τη αυτή ημέρα, η Αγία Μάρτυς Ανθίας, βληθείσα εις πύρινον χάλκινον βουν, τελειούται.**

Εις βουν απανθείς έμπυρον βεβλημένη,

εν ουρανώ δε λαμπρόν ανθείς Ανθία.

**Τη αυτή ημέρα, οι Άγιοι Μάρτυρες Ιουβεντίνος και Μάξιμος, ξίφει τελειούνται.**

Ιουβεντίνος Μαξίμω τμηθείς άμα,

χορώ συνήφθη Μαρτύρων συν Μαξίμω.

**Τη αυτή ημέρα, Μνήμη του Αγίου Ιάσωνος, επισκόπου Δαμασκού.**

Παθών Ιάσων τας βάρεις καταστρέφει,

πύργους εγείρας αρετών προ του τέλους.

**Τη αυτή ημέρα, οι Άγιοι Μάρτυρες Ανδρόμαχος και Διόδωρος, πυρί τελειούνται.**

Μάχου προς εχθρούς Ανδρόμαχε Κυρίου,

καν του πυρός σύνθνησκε τω Διοδώρω.

**Τη αυτή ημέρα, Μνήμη του Αγίου Ουΐλφριντ της Υόρκης Αγγλίας.**

**Τη αυτή ημέρα, Μνήμη του Οσίου Συμεών, του νέου Θεολόγου.**

Πρώην μεν είχες γλώτταν αντί της βίβλου,

Γλώττης δε αντι, σην έχεις ήδη βίβλον.

**Τη αυτή ημέρα, Μνήμη των Οσίων Αλαμάνων των εν Κύπρω· Βαλαντίου, Βαρλαάμ, Βαρνάβα του μοναχού, Βασιλείου επισκόπου του Βαβατσινιώτη, Γεωργίου του επιτηδειώτου,**

**Γεωργίου του περαχωρίτου, Γεωργίου του Σαλαμάνου, Δημητριανού του επισκόπου, Ειρηνικού, Ελπιδίου, Επαφροδίτου και Επίκτητου του θαυματουργού.**

**Τη αυτή ημέρα, επί τη επετείω της απελευθερώσεως της πόλης των Αθήνων εκ του Γερμανικού ζυγού, εν έτει 1944, Σύναξις πάντων των εν Αθήναις Αγίων.**

**Ταις αυτών αγίαις πρεσβείαις Χριστέ ο Θεός, ελέησον και σώσον ημάς.**

**Ωδή ζ . Ουκ ελάτρευσαν.**

Υπερύμνητος ομαίμων Θεοσέβιε υπαρχων Όσιε, του Αρκαδίου σεπτού, Υψίστου θεράποντος, και αρχιποίμενος, ουρανόφρονος, της Αρσινόης είληφας, συν αυτώ στεφάνους δόξης.

Μακαρίζοντες τα θείά σου παλαίσματα προς ολοκλήρωσιν, και αρετής ακραιφνούς, κατάκτησιν στέφομεν, σε Θεοσέβιε, και Συμβίαν σου, την άμεμπτον και άσπιλον, ρόδοις ύμνων μυριπνόοις.

Νίκης κότινον εδέξω Θεοσέβιε παρά του Κτίσαντος, ώσπερ αγώνων των σων, λαμπρών αντιμίσθιον, και προς σκηνώματα, δόξης πάμφωτα, ανήλθες συν Συμβία σου, τη Οσία στεφηφόρος.

**Θεοτοκίον.**

Ως ολέτειραν των πονηρών δυνάμεων Θεογεννήτρια, και των αΰλων εχθρών, Σε πάντες γεραίρομεν, εκδυσωπούντές Σε, ρύσαι θλίψεων, και πάσης περιστάσεως, αλγεινής τους Σε τιμώντας.

**Ωδή η . Παίδας ευαγείς.**

Στύλε αδιάσειστε αγνείας, ευχής ασιγήτου νήψεως συνέσεως, και σκληραγωγήσεως, του φθαρτού σαρκίου σου, εδείχθης Θεοσέβιε, Οσίων πρόβολε, των φρόνησιν εχόντων γερόντων, εν ακμή τω όντι,

σης ηλικίας μάκαρ.

Ύψος Θεοσέβιε προς θείον, επήρθης και δυσαντίβλεπτον συνέσεως, όθεν συν Συμβία σου, τη Οσία ήσκησας, ενθέως και την δύσβατον, οδόν εβάφισας, χρηστότητος απάγουσαν Πάτερ, προς της αφθαρσίας, τους νοητούς λειμώνας.

Μέμνησο ημών των σε τιμώντων, και μνήμην σου εκτελούντων την πανίερον, σώφρον Θεοσέβιε, του σεπτού αυτάδελφε, της Αρσινόης Όσιε, ιεροφάντορος, πανσόφου Αρκαδίου εν δόμοις, ουρανών μεθ’ ούπερ, ευφραίνη αιωνίως.

**Θεοτοκίον.**

Βήματα ημών Σαις ικεσίαις, κατεύθυνον προς ζωήν την αιωνίζουσαν, Παναγία Δέσποινα, σταθηρά ιθύντειρα, αεί μακαριζόντων Σε, προς αφθαρτότητα, εν η συγχαίρη Θεοσεβίω, και αυτού Συμβία, εις πάντας τους αιώνας.

**Ωδή θ . Άπας γηγενής.**

Ίλεων ημίν, απέργασαι Κύριον, τοις ανυμνούσί σου, πόνους Θεοσέβιε, τους νυχθημέρους, σαρκός σου νέκρωσιν, υψοποιόν ταπείνωσιν, και νήψιν Όσιε, συν Συμβία, τη απλή θεόφρονι, και πανσέμνω σου Πάτερ αοίδιμε.

Άπας ευσεβών, ο σύλλογος γάνυται, τη θεία δόξη σου, Πάτερ Θεοσέβιε, και ανακράζει, τρανώς εκάστοτε, περίλαμπρον ωράϊσμα, και θείον κόσμημα, Αρσινόης, συν αγνή Συμβία σου, ρύσαι βλάβης εχθρού τους ικέτας σου.

Νόμοις του Θεού, πειθόμενος Όσιε, γηΐνης φύσεως, νόμους Θεοσέβιε, ηρνήσω πάντας, και ως ασώματος, βιώσας χάριν είληφας, συγχαίρειν πάντοτε, συν ταις άνω, Ασωμάτοις τάξεσιν, ασκητά θεαυγές και υπέρλαμπρε.

**Θεοτοκίον.**

Χαίρε ασκητών, παρθένων υπόδειγμα, Θεογεννήτρια, χαίρε θείον έκτυπον, επιποθούντων, βίου αγνότητα, χαίρε Θεοσεβίου τε, και της θεόφρονος, Ομοζύγου, της αυτού πανάχραντε, Θεοτόκε περίλαμπρον σέμνωμα.

**Εξαποστειλάριον. Γυναίκες ακουτίσθητε.**

Τον θείον Θεοσέβιον, προφρόνως ανυμνήσωμεν, και την αυτού θεόφρον, Συμβίαν ως παρθενίας, και προσευχής κειμήλια, και πάνσεπτα σεμνώματα, της Αρσινόης κράζοντες· ζεύγος Οσίων τον Κτίστην, ημίν αεί ιλεούσθε.

**Θεοτοκίον.**

Παρθένων αγαλλίαμα, και ασκητών ωράϊσμα, των εν αγνεία βιούντων, Θεοκυήτορ Παρθένε, τους λογισμούς διόρθωσον, και τας εννοίας κάθαρον, των ευλαβών προσφύγων Σου, και ρύσαι πάντας Σους δούλους, της του εχθρού επηρείας.

**Αίνοι. Ήχος δ . Έδωκας σημείωσιν.**

Μάκαρ Θεοσέβιε, της Αρσινόης εκβλάστημα, μυροβόλον και τίμιον, αυτάδελφος Όσιε, του αυτής ποιμένος, και ιερομύστου, χριστομιμήτου και σοφού, του Αρκαδίου συν τη Συμβία σου, τη σώφρονι ενήσκησας, ώσπερ ασώματος άνθρωπος, παρθενεύων ευχόμενος, νήφων και κακουχούμενος.

Μάκαρ Θεοσέβιε, της ευσεβείας και νήψεως, θεοσμίλευτον άγαλμα, ακμή εν νεότητος, της σαρκός ορέξεις, θαυμαστώς παρείδες, και συν Συμβία σου κλεινή, οδόν αγνείας διήλθες άσμενος, διο σε μακαρίζοντες, και την ετήσιον μνήμην σου, εκτελούντες εν άσμασι, τους καμάτους σου σέβομεν.

Μάκαρ Θεοσέβιε, φιλών ως όρνις φιλέρημος, ησυχίαν τα πρόβατα, της ποίμνης σου έβοσκες, εν ταις ερημίαις, και Χριστού την κλήσιν, εν στόματί σου ακλινώς, προφέρων στέφος, θεόθεν είληφας, αφθίτου ωραιότητος, και συν Χριστώ κατηξίωσαι, συνευφραίνεσθαι πάντοτε, εν τη άνω λαμπρότητι.

Μάκαρ Θεοσέβιε, συν τη Οσία Συμβία σου, μη ελλίπης αείποτε, Χριστόν τον Θεάνθρωπον, δυσωπών διδόναι, άμφω σοις ικέταις, σθένος και ρώσιν και ισχύν, του μισοκάλου, εχθρού το φρύαγμα, πατήσαι και την δύσβατον, οδόν βαδίσαι αγνότητος, η καλώς ηκολούθησας, και Θεώ ευηρέστησας.

**Δόξα. Ήχος πλ. α .**

Τους εν τω γάμω αγνείας στήσαντας τρόπαια, και ασκήσαντας θεοφιλώς εν Αρσινόη, Θεοσέβιον και την αυτού Συμβίαν, εγκωμίων τοις άνθεσι καταστέψωμεν. Ούτοι γαρ παρθενεύοντες και σωφρονούντες, ποιμένοντες τα πρόβατα και προσευχόμενοι, της νεότητος ακμήν υπερείδον, και σαρκός ορέξεις καταπατήσαντες, ως άγγελοι επί γης εβίωσαν, όθεν κοινωνοί της Αγγέλων δόξης γενόμενοι, και Χριστώ παρεστώτες, αδιαλείπτως πρεσβεύουσιν υπέρ των ψυχών ημών.

**Και νυν. Θεοτοκίον**.

Ναός και πύλη υπάρχεις, παλάτιον και θρόνος του Βασιλέως, Παρθένε πάνσεμνε, δι' ης ο λυτρωτής μου Χριστός ο Κύριος, τοις εν σκότει καθεύδουσιν επέφανεν, Ήλιος υπάρχων δικαιοσύνης, φωτίσαι θέλων ους έπλασε, κατ' εικόνα ιδίαν χειρί τη εαυτού. Διο Πανύμνητε, ως μητρικήν παρρησίαν προς αυτόν κεκτημένη, αδιαλείπτως

πρέσβευε, σωθήναι τας ψυχάς ημών.

**Δοξολογία Μεγάλη και Απόλυσις.**

**Μεγαλυνάριον.**

Χαίροις ομοζύγων η ξυνωρίς, ευκλεών Οσίων, Θεοσέβιε ιερέ, συν τη ση Συμβία, λαμπάδες παρθενίας, αι πάσαν Αρσινόην, καταφωτίσασαι.

**Η/Υ ΠΗΓΗ:**

**voutsinasilias.blogspot.gr**

[**http://voutsinasilias.blogspot.gr/2013/10/12.html**](http://voutsinasilias.blogspot.gr/2013/10/12.html)